Χένρι Πέρσι, 5ος κόμης του Νορθάμπερλαντ

Ο Χένρι Πέρσι, 5ος κόμης του Νορθάμπερλαντ (13 Ιανουαρίου 1477 - 19 Μαΐου 1527) Άγγλος ευγενής, 5ος Κόμης του Νορθάμπερλαντ (1489 - 1527) και μέλος της αυλής των βασιλέων Ερρίκου Ζ΄ της Αγγλίας και Ερρίκου Η΄ της Αγγλίας ήταν μεγαλύτερος γιος του Χένρι Πέρσι, 4ου κόμη του Νορθάμπερλαντ και της Ματθίλδης Ερμπέρ (1448 - 1495) κόρης του Γουίλιαμ Ερμπέρ, 1ου κόμη του Πέμπροκ (1423 - 1469). Ο ιερέας Άλαν Πέρσι ήταν ένας από τους μικρότερους αδελφούς του. O Χένρι Άλγκερνον Πέρσι μεγάλωσε στην αυλή του Ερρίκου Ζ΄ με επιμέλεια και η επιλογή των συζύγων για τις αδελφές του έγινε με μεγάλη προσοχή. Την εποχή που ο Αρθούρος της Ουαλίας δημιούργησε ξανά τον τίτλο του πρίγκιπα της Ουαλίας στις 21 Νοεμβρίου 1489 έγινε Μέλος του Τάγματος του Μπαθ. Ο Χένρι Άλγκερνον Πέρσι διαδέχτηκε τον πατέρα του στις 28 Απριλίου 1489 σαν πέμπτος κόμης του Νορθάμπερλαντ.

Βασιλεία Ερρίκου Ζ΄

Ο Νορθάμπερλαντ παρακολούθησε τον Ερρίκο Ζ΄ στην Συνθήκη του Ετάπλ (1492) και πήρε μέρος στην τελετή δημιουργίας του Τάγματος του Μπαθ (1494), την επόμενη χρονιά (1495) έγινε μέλος του Τάγματος της Περικνημίδας. Το 1497 υπηρέτησε στον βασιλικό στρατό εναντίον των Κορνήλλιων επαναστατών και πολέμησε στην μάχη του Μπλάκχιθ, δέχθηκε μίσθωση των εδαφών του στις 14 Μαΐου 1498 και ανέλαβε την διαχείριση στα κάστρα και τα εδάφη του.
Η σημασία του Νορθάμπερλαντ εκείνη την εποχή φάνηκε στο Βιβλίο του Νοικοκυριού της Νορθάμπερλαντ, συντέθηκε από τον Τόμας Πέρσι, επίσκοπο της Ντρομόρ από ένα έγγραφο (1770) που βρέθηκε στην κατοχή του δούκα του Νορθάμπερλαντ. Τα έσοδα ήταν 2300 λίρες τον χρόνο χωρίς να περιλαμβάνονται τα δώρα, η συντήρηση του νοικοκυριού και τον υπηρετών του ήταν περίπου 1500 λίρες τον χρόνο, τα υπόλοιπα χρήματα τα διέθεσε στα ταξίδια και στην διακόσμηση του νοικοκυριού που ήταν πολυτελή εκείνη την εποχή και του άφησαν σύντομα χρέη.

Ο Νορθάμπερλαντ βρέθηκε στη συνάντηση του Ερρίκου Ζ΄ με τον Φίλιππο τον Ωραίο (1500). Διορίστηκε Κοντόσταυλος στο κάστρο του Κνάρεσμπορουγκ, δασάρχης του Κνάρεσμπορουγκ (1501) και επίτροπος της ειρήνης σε διάφορες κομητείες (1502). Ο Νορθάμπερλαντ δέχτηκε ξανά τον τιμητικό διορισμό να γίνει Φύλακας των Ανατολικών Μαρς στα σύνορα με την Σκωτία, συνόδευσε την Μαργαρίτα Τυδώρ στον γάμο της με τον Ιάκωβο Δ΄ της Σκωτίας με πολυτελή φορέματα και μεγάλο αριθμό από υπηρέτες.[8] Ο Νορθάμπερλαντ εξόργισε τον Ερρίκο Ζ΄ λίγο πριν τον θάνατο του, ανέλαβε χωρίς βασιλική άδεια την κηδεμονία και τον γάμο της Ελισάβετ Χέιστινγκς κόρης και διαδόχου του Τζων Χέιστινγκς, 11 βαρόνου του Χέιστινγκς, ο βασιλιάς του επέβαλε το τεράστιο πρόστιμο των 10.000 λιρών αλλά πλήρωσε τουλάχιστον το μισό όταν πέθανε ο βασιλιάς (1509). Ο διάδοχος του Ερρίκος Η΄ ακύρωσε το υπόλοιπο ποσό του προστίμου στις 21 Μαρτίου 1510. Στις 4 Φεβρουαρίου 1512 έγινε αναλυτής αναφορών σε θέματα για την Γασκώνη και γενικά πέρα από την θάλασσα.

Βασιλεία Ερρίκου Η΄

Ο Νορθάμπερλαντ συμμετείχε στον πόλεμο του 1513 σαν Καπετάνιος με μια μεγάλη συνοδεία, από το Καλαί πήγε στην πολιορκία του Θερουάν και στην μάχη του Σπερς και είχε υπό της διοίκηση του "καταπέλτες και τοξότες". Με την άνοδο του Τόμας Ουόλσεϊ (1473 - 1530) οι βαρόνοι σταδιακά υποτάχθηκαν στην τυραννία του, ο Νορθάμπερλαντ έγινε ύποπτος για συμμαχία με τον Εδουάρδο Στάφορντ, 3ο δούκα του Μπάκινγκχαμ και ρίχτηκε στην φυλακή, απαλευθερώθηκε μόνο με παρέμβαση του Ουόλσεϊ. Εξετάστηκε στην συνέχεια στο δικαστήριο του Στάρ Τσάμπερ και ελευθερώθηκε οριστικά.
Ο Νορθάμπερλαντ είχε φιλικές σχέσεις με τον Τζώρτζ Τάλμποτ, 4ο κόμη του Σρούσμπερυ και σχεδίασαν να συμμετέχουν μαζί σε προσκύνημα (1516). Ο Σρούσμπερυ ήταν ανυπόμονος να παντρέψει την κόρη του Μαρία Πέρσι, κόμισσα του Νορθάμπερλαντ με έναν από τους γιους του Μπάκινγκχαμ αλλά στην συμφωνία για τα χρήματα οι γονείς του διέκοψαν την διαδικασία, η κόρη του Σρούσμπερυ θα παντρευτεί τελικά τον γιο και διάδοχο του Νορθάμπερλαντ. Τον Ιούνιο του 1517 ο Νορθάμπερλαντ ανέλαβε να συνοδεύσει στην Σκωτία την βασίλισσα Μαργαρίτα Τυδώρ κάτι που ήταν υποχρεωμένος να κάνει ανεξάρτητα από την έλλειψη χρημάτων, το 1518 κατείχε εδάφη στο Καλαί. Ο Ουόλσεϊ σε ένα γράμμα του στον βασιλιά (1519) τον θεώρησε ύποπτο για προδοσία αλλά τελικά δεν είχε την τύχη του δούκα του Μπάκινγκχαμ. Συνόδευσε τον Ερρίκο Η΄ στο Πεδίο του υφάσματος χρυσού, στην φιλική συμφωνία με τον Φραγκίσκο Α΄ της Γαλλίας (1520), ήταν ένας από τους μάρτυρες.

Τον Μάιο του 1522 συνόδευσε τον Ερρίκο Η΄ στην συνάντηση του με τον αυτοκράτορα και παρέστη στην επικύρωση της μεταξύ τους συνθήκης. Την επόμενη χρονιά (1523) δέχτηκε πρόταση να γίνει Φύλακας όλων των Μαρς νότια της Σκωτίας αλλά το αρνήθηκε με αποτέλεσμα την περιφρόνηση των κατοίκων αλλά παρέμεινε ενεργός μέχρι την εποχή που ο Χένρι Χάουαρντ, κόμης του Σάρρεϋ έγινε στρατηγός. Το 1523 έκανε εισβολή στην Σκωτία και κατηγορήθηκε εσφαλμένα από τον λόρδο του Ντάκρε ότι προχώρησε σε πόλεμο με την Κρόσσκει της Γιορκ αλλά γρήγορα η παρεξήγηση ξεκαθαρίστηκε, το 1524 βρέθηκε ξανά στα σύνορα. Ακολούθησαν ταραχές με το συμβούλιο του βορρά (1527) στο οποίο ήταν μέλος από το 1522 αλλά συμμετείχε στην τελετή στην οποία ο Ερρίκος Φίτζρου γιος του Ερρίκου Η΄ χρίστηκε κόμης του Νότιγχαμ. Πέθανε στις 19 Μαΐου 1527 στο Γρουέσλ και τάφηκε σε ένα υπέροχο ιερό στο Μπέβερλι.

Οικογένεια

Ο Χένρι Πέρσι παντρεύτηκε την Αικατερίνη Σπένσερ (πέθανε το 1542) κόρη του Σερ Ρόμπερτ Σπένσερ και της Ελεονώρας Μπωφόρ κόρης του Εδμόνδου Μπωφόρ, 2ου δούκα του Σόμερσετ με την οποία απέκτησε :

Χένρι Πέρσι, 6ος κόμης του Νορθάμπερλαντ
Τόμας Πέρσι (1504 - 1537) εκτελέστηκε για την συμμετοχή του στο Προσκύνημα της Χάριτος. Παντρεύτηκε την Ελεονώρα Χαρμπότλ χήρα του Σερ Ρίτσαρντ Χόλλαντ, την περίοδο μεταξύ 15 Σεπτεμβρίου 1562 και 27 Ιανουαρίου 1563 η θετή του κόρη Μαρία Χόλλαντ παντρεύτηκε τον Άρθουρ Πόυλε χωρίς απογόνους. Οι απόγονοι του ήταν ο Τόμας Πέρσι, 7ος κόμης του Νορθάμπερλαντ και ο Χένρι Πέρσι, 8ος κόμης του Νορθάμπερλαντ.
Σερ Ίνγκελραμ Πέρσι (1506 - 1538), συμμετείχε στο Προσκύνημα της Χάριτος και πέθανε στον Πύργο του Λονδίνου, η νόθη κόρη του Ισαβέλλα παντρεύτηκε τον Χένρι Τεμπέστ.
Λαίδη Μάργκαρετ Πέρσι (1500 - 1540), παντρεύτηκε σε δεύτερο γάμο της τον Χένρι Κλίφορντ, 1ο κόμη του Κάμπερλαντ (1493 - 1542), το ταφικό της μνημείο βρίσκεται στην ενοριακή εκκλησία του Σκίπτον στην Κάμπρια.
Ματθίλδη Πέρσι, παντρεύτηκε τον τον Γουίλιαμ Κόνβει, 1ο βαρόνο του Κόνβει.

Τέχνη

Ο Νορθάμπερλαντ ήταν μεγαλοπρεπής στα γούστα του και ένας από τους πλουσιότερους μεγιστάνες της εποχής του, διατηρούσε ένα μεγάλο νοικοκυριό και αγαπούσε την οικοδόμηση. Ενίσχυσε τον ποιητή Τζον Σκέλτον (1460 - 1529) που έγραψε μια ελεγεία για τον πατέρα του, ένα έγγραφο στο Βρετανικό Μουσείο αποτελείται από ποιήματα που συντέθηκαν από τον Λιντγκαε.

Παραπομπές

Πηγές

Archbold, William Arthur Jobson (1895). "Percy, Henry Algernon (1478-1527)". In Lee, Sidney. Dictionary of National Biography.
Charles Mosley, editor, Burke's Peerage, Baronetage & Knightage, 107th edition, 3 volumes (Wilmington, Delaware, U.S.A.: Burke's Peerage (Genealogical Books) Ltd, 2003)
Hoyle, R. W. (2004). "Percy, Henry Algernon, fifth earl of Northumberland (1478–1527)". Oxford Dictionary of National Biography. Oxford University Press.
Risdon, Tristram (d.1640), Survey of Devon, 1811 edition, London, 1811, with 1810 Additions
Sir Bernard Burke. A genealogical and heraldic history of the landed gentry of Great Britain & Ireland , Volume 2. Harrison, 1871

Οικογένεια Πέρσι
Τάγμα της Περικνημίδας
Κόμητες του Νορθάμπερλαντ